હાલ માર્કટમાં અનેક પ્રકારના સ્માર્ટફોન આવી ગયા છે. ભારતીય મોબાઇલ બજાર હોય કે વિશ્વનું મોબાઇલ બજાર હોય, જેટલા પણ સ્માર્ટફોન લોન્ચ કરવામાં આવ્યા છે, તે કંઇકને કંઇક ખાસ સુવિધા અને ફીચર સાથે એકબીજાથી પોતાને અલગ પાડે છે. જોકે આ સ્પર્ધાત્મક બજારમાં એ જ મોબાઇલ અને સ્માર્ટફોન ગ્રાહકોને પોતાની તરફ ખેંચી શકે છે, જેમાં સારા અને સુવિધાજનક ફીચર્સ ઉપરાંત બેટરી બેકઅપ પણ સારું હોય. દરેક ગેજેટ માટે બેટરી લાઇફ ઘણું જ મહત્વ ધરાવે છે. જો ફોનમાં પાવર નહીં હોય તે પછી તમારો સમાર્ટફોન ગમે તેટલો એડવાન્સ કેમ ના હોય, તે એક ડબ્બો બની જાય છે.